Document ID: 32006D0313

32006D0313
L 115/49
SLUŽBENI LIST EUROPSKE UNIJE
ODLUKA VIJEĆA
od 10. travnja 2006.
o sklapanju Sporazuma između Međunarodnog kaznenog suda i Europske unije o suradnji i pomoći
(2006/313/ZVSP)
VIJEĆE EUROPSKE UNIJE,
uzimajući u obzir Ugovor o Europskoj uniji, posebno njegov članak 24.,
uzimajući u obzir preporuku Predsjedništva,
budući da:
(1)
Vijeće je na sjednici 25. travnja 2005. odlučilo ovlastiti Predsjedništvo kojem pomaže GT/VP i, prema potrebi, Komisija, da se otvore pregovori u skladu s člankom 24. Ugovora o Europskoj uniji da bi Europska unija s Međunarodnim kaznenim sudom zaključila Sporazum o suradnji i pomoći.
(2)
Na temelju tog ovlaštenja predsjedništvo je postiglo Sporazum.
(3)
Sporazum bi trebalo odobriti u ime Europske unije,
ODLUČILO JE SLJEDEĆE:
Članak 1.
Sporazum između Međunarodnog kaznenog suda i Europske unije o suradnji i pomoći ovim se potvrđuje u ime Europske unije.
Tekst Sporazuma priložen je ovoj Odluci.
Članak 2.
Predsjednik Vijeća ovim je ovlašten odrediti osobu(-e) ovlaštenu(-e) potpisati Sporazum koji bi obvezivao Europsku uniju.
Članak 3.
Vijeće prima na znanje da Komisija namjerava svoju djelatnost usmjeriti na postizanje ciljeva i prioriteta Sporazuma kada je to potrebno s popratnim mjerama Zajednice.
Članak 4.
Ova Odluka stupa na snagu na dan donošenja.
Članak 5.
Ova se Odluka objavljuje u Službenom listu Europske unije.
Sastavljeno u Luxembourgu 10. travnja 2006.

Labels: 13
15
5